ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի թիվ 154 որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական հանձնաժողովի կոլեգիայի   
2012 թվականի դեկտեմբերի 25-ի թիվ 293 որոշման մեջ կատարվող

1. Անվանման մեջ «Մաքսային միության տեխնիկական կանոնակարգերին» բառերը փոխարինել «Եվրասիական տնտեսական միության տեխնիկական կանոնակարգերի պահանջներին» բառերով։

2. Նախաբանում ««Եվրասիական տնտեսական հանձնաժողովի մասին» 2011 թվականի նոյեմբերի 18-ի պայմանագրի 3-րդ հոդվածին» բառերը փոխարինել ««Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 5-րդ կետի ութերորդ պարբերությանը» բառերով:

3. 1-ին կետի երկրորդ եւ երրորդ պարբերություններում «Մաքսային միության» բառերը փոխարինել «Եվրասիական տնտեսական միության» բառերով։

4. Նշված որոշմամբ հաստատված՝ Մաքսային միության տեխնիկական կանոնակարգի պահանջներին համապատասխանության սերտիֆիկատի միասնական ձեւը եւ դրա ձեւակերպման կանոնները շարադրել հետեւյալ խմբագրությամբ.

«ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի 2012 թվականի դեկտեմբերի 25-ի թիվ 293 որոշմամբ   
(Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի   
թիվ 154 որոշման խմբագրությամբ)

Եվրասիական տնտեսական միության տեխնիկական կանոնակարգի պահանջներին համապատասխանության սերտիֆիկատի   
միասնական ձեւը եւ դրա ձեւակերպման կանոնները

I. Եվրասիական տնտեսական միության տեխնիկական կանոնակարգի պահանջներին համապատասխանության սերտիֆիկատի միասնական ձեւը

|  |  |  |  |  |  |
| --- | --- | --- | --- | --- | --- |
| **ԵԱՀ**(2) | ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ ՀԱՄԱՊԱՏԱՍԽԱՆՈՒԹՅԱՆ ՍԵՐՏԻՖԻԿԱՏ | | | | (1) |
|
|  | | | |  |
|  | ԵԱՏՄ թիվ \_\_\_\_\_\_\_\_\_\_\_\_\_\_\_\_\_\_\_\_ | | | | (3) |
| Սերիա \_\_\_\_\_\_\_ թիվ \_\_\_\_\_\_\_\_\_ | | | | (4) |
|  | | | | | |
| ՍԵՐՏԻՖԻԿԱՑՄԱՆ ՄԱՐՄԻՆԸ՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (5) |
| ՀԱՅՏԱՏՈՒ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (6) |
| ՊԱՏՐԱՍՏՈՂ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (7) |
| ԱՐՏԱԴՐԱՆՔ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (8) |
| ԵԱՏՄ ԱՏԳ ԱԱ ԾԱԾԿԱԳԻՐ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (9) |
| ՀԱՄԱՊԱՏԱՍԽԱՆՈՒՄ Է ՊԱՀԱՆՋՆԵՐԻՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (10) |
| ՀԱՄԱՊԱՏԱՍԽԱՆՈՒԹՅԱՆ ՍԵՐՏԻՖԻԿԱՏԸ ՏՐՎԵԼ Է \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ՀԻՄԱՆ ՎՐԱ | | | | | (11) |
| ԼՐԱՑՈՒՑԻՉ ՏԵՂԵԿԱՏՎՈՒԹՅՈՒՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | (12) |
| ԳՈՐԾՈՂՈՒԹՅԱՆ ԺԱՄԿԵՏԸ \_\_\_\_\_\_\_\_\_\_\_\_\_\_-ԻՑ (13) ՄԻՆՉԵՎ \_\_\_\_\_\_\_\_\_\_\_\_\_\_ | | | | | (14) |
| ՆԵՐԱՌՅԱԼ | | | | | |
|  | | | | | |
| Սերտիֆիկացման մարմնի ղեկավար (լիազորված անձ) | | Կ.Տ. | | | (15) |
|  | | (ստորագրությունը) |  | (Ա. Ա. Հ.) |  |
|  | | | | | |
| Փորձագետ (փորձագետ-աուդիտոր) (փորձագետներ (փորձագետ-աուդիտորներ)) | |  | | |  |
|  | | (ստորագրությունը) |  | (Ա. Ա. Հ.) |  |

II. Եվրասիական տնտեսական միության տեխնիկական կանոնակարգի պահանջներին համապատասխանության սերտիֆիկատի ձեւակերպման կանոնները

1. Եվրասիական տնտեսական միության տեխնիկական կանոնակարգի պահանջներին համապատասխանության սերտիֆիկատը (այսուհետ համապատասխանաբար՝ Միություն, սերտիֆիկատ) ձեւակերպվում է Միության՝ համապատասխանության գնահատման մարմինների միասնական ռեեստրում ընդգրկված սերտիֆիկացման մարմնի կողմից։

2. Սերտիֆիկացման ժամանակ որպես հայտատու կարող են լինել Միության անդամ պետության (այսուհետ՝ անդամ պետություն) օրենսդրությանը համապատասխան դրա տարածքում գրանցված իրավաբանական անձը կամ որպես անհատ ձեռնարկատեր գրանցված ֆիզիկական անձը, որոնք հանդես են գալիս որպես պատրաստող կամ վաճառող կամ պատրաստողի կողմից լիազորված անձ (այսուհետ՝ հայտատուներ)։

3. Սերտիֆիկատի ձեւաթղթերը եւ դրա հավելվածները խիստ հաշվետվության փաստաթղթեր են, պատրաստվում են անդամ պետություններում՝ տպագրական եղանակով, եւ ունեն պաշտպանության առնվազն չորս աստիճան, այդ թվում՝

ա) դրական արտացոլման գիլյոշի պատկերի շրջանակ.

բ) գիլյոշի պատկերի շրջանակի պարագծով տեղադրված միկրոտեքստ.

գ) կիսաթափանցիկ հոլոգրաֆիկ պաշտպանիչ տարր.

դ) ձեւաթղթի սերիայից, անդամ պետության երկնիշ տառային ծածկագրից (աշխարհի երկրների դասակարգչին համապատասխան) եւ ձեւաթղթի հերթական համարից (արաբական յոթ թվանշան) բաղկացած տպագրական համար։

4. Սերտիֆիկատը լրացվում է ռուսերենով՝ էլեկտրոնային տպիչ սարքերի օգտագործմամբ, եւ անդամ պետության օրենսդրության մեջ համապատասխան պահանջի առկայության դեպքում այն անդամ պետության պետական լեզվով, որտեղ իրականացվում է արտադրանքի սերտիֆիկացումը։

Սերտիֆիկատը ռուսերենով եւ անդամ պետություններից մեկի պետական լեզվով լրացնելու դեպքում լրացվում է սույն բաժնի 6-րդ կետին համապատասխան՝ սերտիֆիկատի տարբեր կողմերի վրա։

Անհրաժեշտության դեպքում արտադրողի անվանումը, նրա գտնվելու վայրը (իրավաբանական անձի հասցեն), ինչպես նաեւ արտադրանքի պատրաստմանն ուղղված գործունեության իրականացման վայրի հասցեն (հասցեները) (բացի պետության անվանումից) եւ արտադրանքի նշագիրը (տիպը, մակնիշը, մոդելը, ապրանքատեսակը (արտիկուլը) եւ այլն) կարող են նշվել լատինական այբուբենի տառերի օգտագործմամբ։

5. Սերտիֆիկատի բոլոր դաշտերը պետք է լրացված լինեն (սերտիֆիկատի բնօրինակում դաշտերի համարակալումը բացակայում է)։

6. Սերտիֆիկատի մեջ նշվում են՝

ա) 1-ին դաշտում՝ 2 տողով կատարված գրառումներ՝ հետեւյալ հաջորդականությամբ՝

1-ին տող՝ «ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ».

2-րդ տող՝ «ՀԱՄԱՊԱՏԱՍԽԱՆՈՒԹՅԱՆ ՍԵՐՏԻՖԻԿԱՏ».

բ) 2-րդ դաշտում՝ Եվրասիական տնտեսական միության շուկայում արտադրանքի շրջանառության միասնական նշանը.

գ) 3-րդ դաշտում՝ սերտիֆիկատի գրանցման համարը, որը ձեւավորվում է անդամ պետության օրենսդրությանը համապատասխան՝ «ԵԱՏՄ» (Եվրասիական տնտեսական միություն) հապավման եւ անդամ պետության երկնիշ տառային ծածկագրի նշումով՝ աշխարհի երկրների դասակարգչին համապատասխան.

դ) 4-րդ դաշտում՝ սույն բաժնի 3-րդ կետի «դ» ենթակետով նախատեսված եւ ձեւաթղթի պատրաստման ժամանակ դրվող՝ սերտիֆիկատի ձեւաթղթի տպագրական համարը.

ե) 5-րդ դաշտում՝ սերտիֆիկատը տրամադրած սերտիֆիկացման մարմնի լրիվ անվանումը, դրա գտնվելու վայրը (իրավաբանական անձի հասցեն), ինչպես նաեւ գործունեության իրականացման վայրի հասցեն (եթե հասցեները տարբեր են), սերտիֆիկացման մարմնի հավատարմագրման վկայագրի գրանցման համարը եւ գրանցման ամսաթիվը, ինչպես նաեւ հեռախոսահամարը եւ էլեկտրոնային փոստի հասցեն.

զ) 6-րդ դաշտում՝ իրավաբանական անձի համար՝ հայտատուի լրիվ անվանումը, նրա գտնվելու վայրը (իրավաբանական անձի հասցեն) եւ գործունեության իրականացման վայրի հասցեն (հասցեները) (եթե հասցեները տարբեր են) կամ որպես անհատ ձեռնարկատեր գրանցված ֆիզիկական անձի համար՝ ազգանունը, անունը եւ հայրանունը (առկայության դեպքում), բնակության վայրը եւ գործունեության իրականացման վայրի հասցեն (հասցեները) (եթե հասցեները տարբեր են), ինչպես նաեւ հայտատուի գրանցման կամ հաշվառման համարը (անհատական, նույնականացման), որն անդամ պետության օրենսդրությանը համապատասխան տրվում է իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ, հեռախոսահամարը եւ էլեկտրոնային փոստի հասցեն.

է) 7-րդ դաշտում՝ իրավաբանական անձի եւ արտադրանքն արտադրող դրա մասնաճյուղերի համար՝ արտադրողի լրիվ անվանումը, նրա գտնվելու վայրը (իրավաբանական անձի հասցեն) եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են) կամ որպես անհատ ձեռնարկատեր գրանցված ֆիզիկական անձի համար՝ ազգանունը, անունը եւ հայրանունը (առկայության դեպքում), բնակության վայրը եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են).

ը) 8-րդ դաշտում՝ տվյալներ արտադրանքի մասին, ներառյալ՝

արտադրանքի անվանումը եւ նշագիրը (Միության տեխնիկական կանոնակարգերով (Մաքսային միության տեխնիկական կանոնակարգերով) նախատեսված դեպքերում (այսուհետ` տեխնիկական կանոնակարգեր)) եւ (կամ) արտադրողի կողմից արտադրանքին տրված այլ պայմանական նշագիր (առկայության դեպքում).

արտադրանքի անվանումը (տեխնիկական կանոնակարգերով նախատեսված դեպքերում) (առկայության դեպքում).

արտադրանքի մասին այլ տեղեկություններ, որոնք ապահովում են դրա նույնականացումը (առկայության դեպքում).

այն փաստաթղթի (փաստաթղթերի) անվանումն ու նշագիրը, որին համապատասխան արտադրված է արտադրանքը (ստանդարտը, կազմակերպության ստանդարտը, տեխնիկական պայմանները կամ այլ փաստաթուղթ) (առկայության դեպքում).

սերտիֆիկացման օբյեկտի անվանումը (սերիական թողարկում, խմբաքանակ կամ եզակի արտադրատեսակ)։ Սերիական թողարկման արտադրանքի համար կատարվում է «սերիական թողարկում» գրառումը։ Արտադրանքի խմբաքանակի համար նշվում է խմբաքանակի չափը, եզակի արտադրատեսակի համար՝ արտադրատեսակի գործարանային համարը: Արտադրանքի խմբաքանակի եւ եզակի արտադրատեսակի համար նշվում են արտադրանքի խմբաքանակը (այդ թվում՝ դրա չափսը) կամ եզակի արտադրանքը նույնականացնող ապրանքաուղեկցող փաստաթղթերի վավերապայմանները.

թ) 9-րդ դաշտում՝ արտադրանքի ծածկագիրը (ծածկագրերը)՝ Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան.

ժ) 10-րդ դաշտում՝ տեխնիկական կանոնակարգի (տեխնիկական կանոնակարգերի) անվանումը.

ժա) 11-րդ դաշտում՝ տեխնիկական կանոնակարգի (տեխնիկական կանոնակարգերի) պահանջներին արտադրանքի համապատասխանությունը հաստատող փաստաթղթերի մասին տեղեկությունները (հետազոտությունների (փորձարկումների) եւ չափումների արձանագրությունները (սերտիֆիկացման սխեմայով նախատեսված դեպքերում)՝ նշելով համարը, ամսաթիվը, փորձարկման լաբորատորիայի (կենտրոնի) անվանումը, հավատարմագրման վկայագրի գրանցման համարը), արտադրության վիճակի վերլուծության ակտի (սերտիֆիկացման սխեմայով նախատեսված դեպքերում), կառավարման համակարգերի սերտիֆիկատի մասին տեղեկությունները (սերտիֆիկացման սխեմայով նախատեսված դեպքերում)՝ նշելով համարը, ամսաթիվը, կառավարման համակարգի սերտիֆիկատը տրամադրած՝ կառավարման համակարգերի սերտիֆիկացման մարմնի անվանումը, հավատարմագրման վկայագրի գրանցման համարը, արտադրանքի նախագծի հետազոտության վերաբերյալ եզրակացության մասին տեղեկությունները (սերտիֆիկացման սխեմայով նախատեսված դեպքերում)՝ նշելով համարը, ամսաթիվը, արտադրանքի նախագծի հետազոտության վերաբերյալ եզրակացությունը տրամադրած կազմակերպության անվանումը, հավատարմագրման վկայագրի գրանցման համարը, արտադրանքի տիպի հետազոտության վերաբերյալ եզրակացության մասին տեղեկությունները (սերտիֆիկացման սխեմայով նախատեսված դեպքերում)՝ նշելով համարը, ամսաթիվը, արտադրանքի տիպի հետազոտության վերաբերյալ եզրակացությունը տրամադրած կազմակերպության անվանումը, հավատարմագրման վկայագրի գրանցման համարը, տեղեկություններ այլ փաստաթղթերի մասին, որոնք հայտատուի կողմից ներկայացվել են որպես տեխնիկական կանոնակարգի (տեխնիկական կանոնակարգերի) պահանջներին արտադրանքի համապատասխանության ապացույց, ինչպես նաեւ կիրառված սերտիֆիկացման սխեմայի մասին տեղեկությունները.

ժբ) 12-րդ դաշտում՝ միջազգային եւ տարածաշրջանային (միջպետական) ստանդարտների, իսկ դրանց բացակայության դեպքում այն ազգային (պետական) ստանդարտների ցանկում ներառված ստանդարտի նշագիրն ու անվանումը, որոնց կամավոր հիմունքով կիրառման արդյունքում ապահովվում է տեխնիկական կանոնակարգի (տեխնիկական կանոնակարգերի) պահանջների կատարումը, կամ այդ ստանդարտի բաժինների (կետերի, ենթակետերի) նշագիրը եւ անվանումը, եթե տեխնիկական կանոնակարգի (տեխնիկական կանոնակարգերի) պահանջների կատարումը կարող է ապահովվել այդ ստանդարտի առանձին բաժինների (կետերի, ենթակետերի), այլ ոչ թե ամբողջ ստանդարտի կիրառմամբ (դրանց կիրառման դեպքում), ինչպես նաեւ տեղեկություններ` այլ ստանդարտների եւ փաստաթղթերի (դրանց կիրառման դեպքում), պահպանման պայմանների եւ ժամկետների (տեխնիկական կանոնակարգերով նախատեսված դեպքերում), արտադրանքի ծառայության (պիտանիության) ժամկետի կամ ռեսուրսի (տեխնիկական կանոնակարգերով նախատեսված դեպքերում) մասին, եւ այլ տեղեկատվություն (առկայության դեպքում).

ժգ) 13-րդ դաշտում՝ տրված համապատասխանության սերտիֆիկատների եւ գրանցված համապատասխանության հայտարարագրերի միասնական ռեեստրում սերտիֆիկատի մասին տեղեկությունների ներառման ամսաթիվը (օրը՝ արաբական երկու թվանշաններով, ամիսը՝ արաբական երկու թվանշաններով, տարին՝ արաբական չորս թվանշաններով).

ժդ) 14-րդ դաշտում՝ սերտիֆիկատի գործողության դադարեցման ամսաթիվը (օրը՝ արաբական երկու թվանշաններով, ամիսը՝ արաբական երկու թվանշաններով, տարին՝ արաբական չորս թվանշաններով)։ Այն դեպքում, երբ տեխնիկական կանոնակարգով (տեխնիկական կանոնակարգերով) սերտիֆիկատի գործողության ժամկետը սահմանված չէ, տվյալ դաշտում կատարվում է «սահմանված չէ» գրառումը.

ժե) 15-րդ դաշտում՝ սերտիֆիկացման մարմնի ղեկավարի (լիազորված անձի) եւ փորձագետի (փորձագետ-աուդիտորի) (փորձագետներ (փորձագետներ-աուդիտորների)) ստորագրությունները, ազգանունները, անունները եւ հայրանունները (առկայության դեպքում)՝ դնելով սերտիֆիկացման մարմնի կնիքը (եթե անդամ պետության օրենսդրությամբ այլ բան սահմանված չէ)։ Չի թույլատրվում ստորագրության փոխարեն ֆաքսիմիլեի օգտագործումը։

7. Սերտիֆիկատի 7-9-րդ, 11-րդ եւ 12-րդ դաշտերում նշվող տեղեկատվության զգալի ծավալի դեպքում այդ տեղեկատվությունը բերվում է սերտիֆիկատի հավելվածում, որը ձեւակերպվում է հավելվածի ձեւաթղթի վրա եւ սերտիֆիկատի անբաժանելի մասն է։ Հավելվածի յուրաքանչյուր թերթ համարակալվում է, դրա վրա դրվում է սերտիֆիկատի գրանցման համարը, սերտիֆիկացման մարմնի ղեկավարի (լիազորված անձի) եւ փորձագետի (փորձագետ-աուդիտորի) (փորձագետների (փորձագետ-աուդիտորների)) ստորագրությունները, ազգանունները, անունները եւ հայրանունները (առկայության դեպքում), այդ մարմնի կնիքը (եթե անդամ պետության օրենսդրությամբ այլ բան սահմանված չէ)։ Ընդ որում, սերտիֆիկատի համապատասխան դաշտերում բերվում է հավելվածի հղումը (նշելով հավելվածի ձեւաթղթի տպագրական համարը)։

8. Սերտիֆիկատում սույն բաժնով չնախատեսված տեղեկությունների ներառում, ինչպես նաեւ բառերի կրճատում (բացի ընդունված նշումներից եւ կրճատումներից) եւ տեքստի ցանկացած ուղղում չի թույլատրվում։

9. Տրված վկայագրերի պատճենները հայտատուի կողմից կազմվում են А4 ձեւաչափի սպիտակ թղթի թերթերի վրա (210 х 297 մմ), հաստատվում են հայտատու կազմակերպության՝ անդամ պետության օրենսդրությանը համապատասխան լիազորված անձի կնիքով (եթե անդամ պետության օրենսդրությամբ այլ բան սահմանված չէ) եւ ստորագրությամբ (նշելով լիազորող փաստաթղթի անվանումն ու վավերապայմանները)։»։

5. Նշված որոշմամբ հաստատված՝ Մաքսային միության տեխնիկական կանոնակարգի պահանջներին համապատասխանության մասին հայտարարագրի միասնական ձեւը եւ դրա ձեւակերպման կանոնները շարադրել հետեւյալ խմբագրությամբ.

«ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի 2012 թվականի դեկտեմբերի 25-ի թիվ 293 որոշմամբ

(Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի   
թիվ 154 որոշման խմբագրությամբ)

Եվրասիական տնտեսական միության տեխնիկական կանոնակարգի պահանջներին համապատասխանության հայտարարագրի միասնական ձեւը եւ դրա ձեւակերպման կանոնները

I. Եվրասիական տնտեսական միության տեխնիկական կանոնակարգի պահանջներին համապատասխանության հայտարարագրի միասնական ձեւ

|  |  |  |  |  |
| --- | --- | --- | --- | --- |
| **ԵԱՀ** (2) | ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ ՀԱՄԱՊԱՏԱՍԽԱՆՈՒԹՅԱՆ ՀԱՅՏԱՐԱՐԱԳԻՐ | | | (1) |
|  | | |  |
| Հայտատու\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | (3) |
| ի դեմ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | (4) |
| հայտարարում է, որ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | (5) |
| համապատասխանում է պահանջներին\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | (6) |
| Համապատասխանության հայտարարագիրն ընդունվել է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հիման վրա | | | | (7) |
| Լրացուցիչ տեղեկատվություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | (8) |
| Համապատասխանության հայտարարագիրը վավեր է գրանցման օրվանից | | | |  |
| մինչեւ \_\_\_\_\_\_\_\_\_\_\_\_\_ ներառյալ | | | | (9) |
|  | | կ. տ. |  | (10) |
| (ստորագրությունը) | | (հայտատուի ա. ա. հ.) |
|  | | | | |
| Համապատասխանության հայտարարագրի գրանցման համարը՝  ԵԱՏՄ թիվ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | (11) |
| Համապատասխանության հայտարարագրի գրանցման ամսաթիվը՝ \_\_\_\_\_\_\_\_\_\_\_ | | | | (12) |

II. Եվրասիական տնտեսական միության տեխնիկական կանոնակարգի պահանջներին համապատասխանության հայտարարագրի ձեւակերպման կանոնները

1. Համապատասխանության հայտարարագրման ժամանակ հայտատու կարող են լինել Եվրասիական տնտեսական միության անդամ պետության (այսուհետ՝ Միություն, անդամ պետություն) օրենսդրությանը համապատասխան դրա տարածքում գրանցված իրավաբանական անձը կամ որպես անհատ ձեռնարկատեր գրանցված ֆիզիկական անձը, որոնք հանդես են գալիս որպես պատրաստող կամ վաճառող կամ պատրաստողի կողմից լիազորված անձ (այսուհետ՝ հայտատուներ)։

2. Միության տեխնիկական կանոնակարգի պահանջներին համապատասխանության հայտարարագիրը (այսուհետ՝ հայտարարագիր) ձեւակերպվում է А4 ձեւաչափի (210 х 297 մմ) սպիտակ թղթի թերթերի վրա:

3. Հայտարարագիրը լրացվում է ռուսերենով՝ էլեկտրոնային տպիչ սարքերի օգտագործմամբ, եւ անդամ պետության օրենսդրության մեջ համապատասխան պահանջի առկայության դեպքում այն անդամ պետության պետական լեզվով, որտեղ իրականացվում է հայտարարագրումը։

Հայտարարագիրը ռուսերենով եւ անդամ պետություններից մեկի պետական լեզվով լրացնելու դեպքում լրացվում է սույն բաժնի 5-րդ կետին համապատասխան, հայտարարագրի տարբեր կողմերի վրա։

Անհրաժեշտության դեպքում արտադրողի անվանումը, նրա գտնվելու վայրը (իրավաբանական անձի հասցեն), ինչպես նաեւ արտադրանքի պատրաստմանն ուղղված գործունեության իրականացման վայրի հասցեն (հասցեները) (բացի պետության անվանումից) եւ արտադրանքի նշագիրը (տիպը, մակնիշը, մոդելը, ապրանքատեսակը եւ այլն) կարող են նշվել լատինական այբուբենի տառերի օգտագործմամբ։

4. Հայտարարագրի բոլոր դաշտերը պետք է լրացված լինեն՝ բացառությամբ սույն բաժնի 5-րդ կետի «դ» ենթակետի երկրորդ պարբերությամբ նախատեսված դեպքի (հայտարարագրի բնօրինակում դաշտերի համարակալումը բացակայում է):

5. Հայտարարագրի մեջ նշվում են՝

ա) 1-ին դաշտում՝ 2 տողով կատարված գրառումներ՝ հետեւյալ հաջորդականությամբ՝

1-ին տող՝ «ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ».

2-րդ տող՝ «ՀԱՄԱՊԱՏԱՍԽԱՆՈՒԹՅԱՆ ՀԱՅՏԱՐԱՐԱԳԻՐ».

բ) 2-րդ դաշտում՝ Եվրասիական տնտեսական Միության շուկայում արտադրանքի շրջանառության միասնական նշանը.

գ) 3-րդ դաշտում՝ իրավաբանական անձի համար (այսուհետ՝ հայտատու կազմակերպություն)՝ հայտատուի լրիվ անվանումը, նրա գտնվելու վայրը (իրավաբանական անձի հասցեն) եւ գործունեության իրականացման վայրի հասցեն (հասցեները) (եթե հասցեները տարբեր են) կամ որպես անհատ ձեռնարկատեր գրանցված ֆիզիկական անձի համար՝ ազգանունը, անունը, եւ հայրանունը (առկայության դեպքում), բնակության վայրը եւ գործունեության իրականացման վայրի հասցեն (հասցեները) (եթե հասցեները տարբեր են), ինչպես նաեւ հայտատուի գրանցման կամ հաշվառման (անհատական, նույնականացման) համարը, որը տրվում է իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ՝ անդամ պետության օրենսդրությանը համապատասխան, հեռախոսահամարը եւ էլեկտրոնային փոստի հասցեն.

դ) 4-րդ դաշտում՝ հայտատու կազմակերպության ղեկավարի կամ հայտատու կազմակերպության այն անձի պաշտոնը, ազգանունը, անունը եւ հայրանունը (առկայության դեպքում), որն անդամ պետության օրենսդրությանը համապատասխան լիազորված է ընդունելու համապատասխանության հայտարարագիրը (նշելով լիազորող փաստաթղթի անվանումն ու վավերապայմանները):

Եթե հայտատուն որպես անհատ ձեռնարկատեր գրանցված ֆիզիկական անձ է, տվյալ դաշտը չի լրացվում.

ե) 5-րդ դաշտում՝ տեղեկություններ արտադրանքի մասին, ներառյալ՝

արտադրանքի անվանումը եւ նշագիրը (Միության տեխնիկական կանոնակարգերով (Մաքսային միության տեխնիկական կանոնակարգերով) նախատեսված դեպքերում (այսուհետ` տեխնիկական կանոնակարգեր)) եւ (կամ) արտադրողի կողմից արտադրանքին տրված այլ պայմանական նշագիր (առկայության դեպքում).

արտադրանքի անվանումը (տեխնիկական կանոնակարգերով նախատեսված դեպքերում) (առկայության դեպքում).

արտադրանքի մասին այլ տեղեկություններ, որոնք ապահովում են դրա նույնականացումը (առկայության դեպքում).

իրավաբանական անձի եւ արտադրանքն արտադրող դրա մասնաճյուղերի համար՝ արտադրողի լրիվ անվանումը, նրա գտնվելու վայրը (իրավաբանական անձի հասցեն) եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են) կամ որպես անհատ ձեռնարկատեր գրանցված ֆիզիկական անձի համար՝ ազգանունը, անունը եւ հայրանունը (առկայության դեպքում), բնակության վայրը եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են).

այն փաստաթղթի (փաստաթղթերի) անվանումն ու նշագիրը, որին համապատասխան արտադրված է արտադրանքը (ստանդարտը, կազմակերպության ստանդարտը, տեխնիկական պայմանները կամ այլ փաստաթուղթ) (առկայության դեպքում).

ապրանքի ծածկագիրը (ծածկագրերը)՝ Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան.

հայտարարագրման օբյեկտի անվանումը (սերիական թողարկում, խմբաքանակ կամ եզակի արտադրատեսակ)։ Սերիական թողարկման արտադրանքի համար կատարվում է «սերիական թողարկում» գրառումը։ Արտադրանքի խմբաքանակի համար նշվում է խմբաքանակի չափը, եզակի արտադրատեսակի համար՝ արտադրատեսակի գործարանային համարը: Արտադրանքի խմբաքանակի եւ եզակի արտադրատեսակի համար նշվում են արտադրանքի խմբաքանակը (այդ թվում՝ դրա չափսը) կամ եզակի արտադրանքը նույնականացնող ապրանքաուղեկցող փաստաթղթերի վավերապայմանները.

է) 6-րդ դաշտում՝ տեխնիկական կանոնակարգի (տեխնիկական կանոնակարգերի) անվանումը.

ը) 7-րդ դաշտում՝ տեխնիկական կանոնակարգի (տեխնիկական կանոնակարգերի) պահանջներին արտադրանքի համապատասխանությունը հաստատող փաստաթղթերի մասին տեղեկությունները (հետազոտությունների (փորձարկումների) եւ չափումների արձանագրությունները (համապատասխանության հայտարարագրման սխեմայով նախատեսված դեպքերում)՝ նշելով համարը, ամսաթիվը, փորձարկման լաբորատորիայի (կենտրոնի) անվանումը, հավատարմագրման վկայագրի գրանցման համարը (առկայության դեպքում)), կառավարման համակարգի սերտիֆիկատի մասին տեղեկությունները (համապատասխանության հայտարարագրման սխեմայով նախատեսված դեպքերում)՝ նշելով համարը, ամսաթիվը, կառավարման համակարգի սերտիֆիկատը տրամադրած՝ կառավարման համակարգերի սերտիֆիկացման մարմնի անվանումը, հավատարմագրման վկայագրի գրանցման համարը, այլ փաստաթղթերի մասին տեղեկություններ, որոնք հայտատուի կողմից ներկայացվել են որպես տեխնիկական կանոնակարգի պահանջներին արտադրանքի համապատասխանության ապացույց, ինչպես նաեւ կիրառված համապատասխանության հայտարարագրման սխեմայի մասին տեղեկություններ.

թ) 8-րդ դաշտում՝ միջազգային եւ տարածաշրջանային (միջպետական) ստանդարտների, իսկ դրանց բացակայության դեպքում այն ազգային (պետական) ստանդարտների ցանկում ներառված ստանդարտի նշագիրն ու անվանումը, որոնց կամավոր հիմունքով կիրառման արդյունքում ապահովվում է տեխնիկական կանոնակարգի (տեխնիկական կանոնակարգերի) պահանջների կատարումը, կամ այդ ստանդարտի բաժինների (կետերի, ենթակետերի) նշագիրը եւ անվանումը, եթե տեխնիկական կանոնակարգի (տեխնիկական կանոնակարգերի) պահանջների կատարումը կարող է ապահովվել այդ ստանդարտի առանձին բաժինների (կետերի, ենթակետերի), այլ ոչ թե ամբողջ ստանդարտի կիրառմամբ (դրանց կիրառման դեպքում), ինչպես նաեւ այլ ստանդարտների եւ փաստաթղթերի (դրանց կիրառման դեպքում), պահպանման պայմանների եւ ժամկետների (տեխնիկական կանոնակարգերով նախատեսված դեպքերում), արտադրանքի ծառայության (պիտանիության) ժամկետի կամ ռեսուրսի (տեխնիկական կանոնակարգերով նախատեսված դեպքերում) մասին տեղեկություններ եւ այլ տեղեկատվություն (առկայության դեպքում).

ժ) 9-րդ դաշտում՝ հայտարարագրի գործողության դադարեցման ամսաթիվը (օրը՝ արաբական երկու թվանշաններով, ամիսը՝ արաբական երկու թվանշաններով, տարին՝ արաբական չորս թվանշաններով). Այն դեպքում, երբ տեխնիկական կանոնակարգով (տեխնիկական կանոնակարգերով) հայտարարագրի գործողության ժամկետը սահմանված չէ, տվյալ դաշտում կատարվում է «ժամկետը սահմանված չէ» գրառումը.

ժա) 10-րդ դաշտում՝ որպես անհատ ձեռնարկատեր գրանցված ֆիզիկական անձի, հայտատու կազմակերպության ղեկավարի կամ հայտատու կազմակերպության՝ անդամ պետության օրենսդրությանը համապատասխան լիազորված անձի ստորագրությունը, ազգանունը, անունը եւ հայրանունը (առկայության դեպքում)՝ դնելով հայտատուի կնիքը (եթե անդամ պետության օրենսդրությամբ այլ բան սահմանված չէ)։ Չի թույլատրվում ստորագրության փոխարեն ֆաքսիմիլեի օգտագործումը.

ժբ) 11-րդ դաշտում՝ հայտարարագրի գրանցման համարը, որը ձեւավորվում է անդամ պետության օրենսդրությանը համապատասխան՝ նշելով «ԵԱՏՄ» (Եվրասիական տնտեսական միություն) հապավումը եւ անդամ պետության երկնիշ տառային ծածկագիրը՝ աշխարհի երկրների դասակարգչին համապատասխան.

ժգ) 12-րդ դաշտում՝ տրված համապատասխանության սերտիֆիկատների եւ համապատասխանության մասին գրանցված հայտարարագրերի միասնական ռեեստրում հայտարարագրի մասին տեղեկությունների ներառման ամսաթիվը (օրը՝ արաբական երկու թվանշաններով, ամիսը՝ արաբական երկու թվանշաններով, տարին՝ արաբական չորս թվանշաններով)։

6. Հայտարարագրի 5-րդ, 7-րդ եւ 8-րդ դաշտերում նշվող տեղեկատվության զգալի ծավալի դեպքում այդ տեղեկատվությունը բերվում է սերտիֆիկատի հավելվածում, որը հայտարարագրի անբաժանելի մասն է։ Հավելվածի յուրաքանչյուր թերթ համարակալվում է, դրա վրա դրվում է հայտարարագրի գրանցման համարը, հայտարարագիրն ընդունած անձի ստորագրությունը, ազգանունը, անունը եւ հայրանունը (առկայության դեպքում), հայտատուի կնիքը (եթե անդամ պետության օրենսդրությամբ այլ բան սահմանված չէ)։ Ընդ որում, հայտարարագրի համապատասխան դաշտերում բերվում է հավելվածի հղումը (նշելով հավելվածում թերթերի քանակը)։

7. Հայտարարագրում սույն բաժնով չնախատեսված տեղեկությունների ներառում, ինչպես նաեւ բառերի կրճատում (բացի ընդունված նշումներից եւ կրճատումներից) եւ տեքստի ցանկացած ուղղում չի թույլատրվում։

8. Գրանցված հայտարարագրի պատճենները պատրաստվում են այդ հայտարարագիրն ընդունած անձի կողմից՝ А4 ձեւաչափի սպիտակ թղթի թերթերի վրա (210 х 297 մմ), հաստատվում են նշված անձի կամ հայտատու կազմակերպության՝ անդամ պետության օրենսդրությանը համապատասխան լիազորված անձի կնիքով (եթե անդամ պետության օրենսդրությամբ այլ բան սահմանված չէ) եւ ստորագրությամբ (նշելով լիազորող փաստաթղթի անվանումն ու վավերապայմանները)։»։

\_\_\_\_\_\_\_\_\_\_\_\_\_\_\_\_